न्‍याय के लिए दस महीने से भटक रहे किसान ने दी धर्म परिवर्तन की धमकी|charkhi-dadri Videos in Hindi - हिंदी वीडियो, लेटेस्ट-ब्रेकिंग न्यूज़ हिंदी वीडियो में
चरखी दादरी News18 Haryana| January 13, 2019, 10:05 PM IST
हरियाणा के चरखी दादरी के मकड़ानी गांव में किसान के परिवार को पहले कर्ज के बोझ ने डुबोया फिर बेटे की संदिग्ध मौत ने कहीं का नहीं छोड़ा. परिवार के समक्ष कर्ज के कारण जमीन कुर्क होने के आदेश जारी हो गए हैं. बेटे की संदिग्ध मौत होने के मामले में आरोपियों के खिलाफ हत्या का केस दर्ज करवाने के लिए यह किसान परिवार दर-दर की ठोकरें खाने को मजबूर है. किसान परिवार गांव की पुलिस चौकी से लेकर दिल्ली में जंतर-मंतर तक न्याय की गुहार लगा चुका है. परिवार के लोगों का कहना है कि अगर उन्हें न्याय नहीं मिला तो वे धर्म परिवर्तन कर देश छोड़ देंगे या सामुहिक आत्महत्या कर लेंगे. मकड़ानी गांव के राजेश शर्मा ने कई साल पहले अपने भाईयों के साथ खेती करने के लिए बैंक से कर्जा लिया था. खेती में बचत नहीं होने से बैंक का कर्ज जमा नहीं करवा पाए. इस दौरान राजेश के बेटे की भी संदिग्ध हालात में मौत हो गई. करीब दो साल से किसान की जमीन की कुर्की के आदेश आए हुए हैं, लेकिन यह परिवार अपने बेटे के हत्यारों के खिलाफ मामला दर्ज करवाने के लिए दर-दर की ठोकरें खा रहा है.
First published: January 13, 2019, 7:14 PM IST